נורשפין (כדורגל)

מועדון כדורגל נורשפין (בשוודית: IFK Norrköping) הוא מועדון כדורגל מהעיר נורשפין שבמחוז אסטרייטלנד שבמרכז שוודיה. ההמשחק בליגת המשנה השוודית. המועדון זכה ב-13 אליפויות, 6 גביעים, גביע סופרקאפן אחד והגיע לגמר הגביע השוודי 4 פעמים נוספות.

שם הקבוצה
שמאל|ממוזער|250px|אוהדי הקבוצה מניפים את דגלי אגודת אִי אֵף קוֹהַּ (IFK), 17 בספטמבר 2010

השם IFK (מבוטא: אִי אֵף קוֹהַּ) בשוודית הוא קיצור של המונח: Idrottsföreningen Kamraterna, כלומר "חברי אגודת הספורט". אגודה זו נוסדה בסטוקהולם ב-1 בפברואר 1895, כלומר כשנתיים לפני הקמת קבוצת נורשפין, והיא כוללת מעל 100 קבוצות כדור (כדורגל, כדורסל, כדוריד וכו') בכל רחבי שוודיה (ועוד כ-11 קבוצות בפינלנד תחת מנהלת פינית נפרדת). הידועה שבין מועדוני IFK היא גטבורג.

היסטוריה
המועדון נוסד ב-28 במאי שנת 1897. עד שנת 1910 לא הייתה ליגה בשוודיה והקבוצות שיחקו בטורנירי גביע. המועדון הצטרף לליגה הראשונה בשוודיה בעונה הראשונה, 1910 ושיחק ברציפות בליגה הראשונה עד עונת 1929/1930 שבסופה הגיע למקום הלפני אחרון בליגה וירד לליגה השנייה. המועדון שיחק בליגה השנייה עד עונת 1934/1935 שבסופה הגיע למקום הראשון בליגה השנייה ועלה לליגה הראשונה. המועדון שיחק לסירוגין בליגה הראשונה ובליגה השנייה עד עונת 1940/1941.

המועדון שיחק ברציפות בליגה הראשונה מעונת 1940/1941 ועד עונת 1982. בעונת 1942/1943 זכה בפעם הראשונה באליפות ובגביע השוודי. בעונת 1944 הגיע לגמר הגביע השוודי והפסיד לקבוצת מאלמה. המועדון זכה 4 עונות ברציפות באליפות בעונות 1944/1945, 1945/1946, 1946/1947, 1947/1948. בעונת 1945 זכה גם בגביע. בעונת 1951/1952 זכה באליפות. בעונת 1953 הגיע לגמר הגביע והפסיד שוב לקבוצת מאלמה.

בעונת 1955/1956 זכה באליפות והעפיל בפעם הראשונה למפעלים האירופים במסגרת גביע אירופה לאלופות בעונת 1956/1957. המועדון העפיל ישירות לשלב שמינית הגמר והפסיד לקבוצת פיורנטינה. בעונה זו זכה באליפות והעפיל לגביע אירופה לאלופות בעונת 1957/1958. המועדון העפיל ישירות לשלב שמינית הגמר והפסיד לקבוצת הכוכב האדום בלגרד.

בעונות 1960, 1962 ו-1963 זכה באליפות. בעונת 1962/1963 שיחק בגביע אירופה לאלופות. בסיבוב המוקדמות ניצח את קבוצת פרטיזן טירנה. בשמינית הגמר הפסיד לקבוצת בנפיקה ליסבון. בעונת 1963/1964 שיחק בגביע אירופה לאלופות. בסיבוב המוקדמות ניצח את קבוצת סטנדרד לייז'. בשמינית הגמר הפסיד לקבוצת מילאן.

בעונת 1964 סיים את הליגה במקום הרביעי והעפיל לגביע האינטרטוטו בעונת 1965/1966. המועדון הוגרל לבית הכולל את הקבוצות פ.ס.וו. איינדהובן, איינטרכט פרנקפורט ושו-דה-פון משווייץ. המועדון סיים את שלב הבתים במקום הראשון והעפיל לשלב רבע הגמר. ברבע הגמר ניצח את קבוצת קרל צייס יינה מגרמניה. בחצי הגמר ניצח את קבוצת לוגאנו משווייץ. במשחק הגמר הפסיד לקבוצת לוקומוטיב לייפציג מגרמניה.

בעונת 1967 הגיע לגמר הגביע השוודי והפסיד שוב לקבוצת מאלמה. המועדון העפיל לגביע אירופה למחזיקות גביע בעונת 1968/1969. בסיבוב הראשון ניצח את קבוצת קרוסדרס מצפון אירלנד. בשמינית הגמר הפסיד לקבוצת לין אוסלו מנורווגיה. בעונת 1968/1969 זכה בגביע השוודי בפעם השלישית והעפיל לגביע אירופה למחזיקות גביע בעונת 1969/1970. בסיבוב הראשון ניצח את קבוצת סלימה וונדררס ממלטה. בשמינית הגמר הפסיד לקבוצת שאלקה 04. בעונת 1971/1972 הגיע לגמר הגביע השוודי והפסיד לקבוצת לנדסקרונה.

בעונת 1971 סיים את הליגה במקום השלישי והעפיל לגביע אופ"א בעונת 1972/1973. בסיבוב הראשון ניצח את קבוצת ארד מרומניה. בסיבוב השני הפסיד לקבוצת אינטר מילאנו. בעונת 1977 סיים את הליגה במקום הרביעי והעפיל לגביע אופ"א בעונת 1978/1979. בסיבוב הראשון הפסיד לקבוצת היברניאן. בעונת 1981 סיים את הליגה במקום השלישי והעפיל לגביע אופ"א בעונת 1982/1983. בסיבוב הראשון ניצח את קבוצת סאות'המפטון. בסיבוב השני הפסיד לקבוצת רומא.

בסוף עונת 1982 סיים את הליגה במקום העשירי מתוך 12 קבוצות וירד לליגה השנייה. המועדון שיחק עונה אחת בליגה השנייה וחזר לליגה הראשונה. בעונת 1987/1988 זכה בגביע השוודי בפעם הרביעית והעפיל לגביע אירופה למחזיקות גביע בעונת 1988/1989. בסיבוב הראשון הפסיד לקבוצת סמפדוריה. בעונת 1989 סיים את הליגה במקום השני והעפיל לגביע אופ"א בעונת 1990/1991. בסיבוב הראשון הפסיד לקבוצת פ.צ. קלן. בעונה זו זכה בגביע השוודי בפעם החמישית והעפיל לגביע אירופה למחזיקות גביע בעונת 1991/1992. בסיבוב הראשון ניצח את קבוצת יונס אש מלוקסמבורג. בשמינית הגמר הפסיד לקבוצת מונקו.

בעונת 1991 סיים את הליגה במקום השני והעפיל לגביע אופ"א בעונת 1992/1993. בסיבוב הראשון הפסיד לקבוצת טורינו. בעונת 1992 זכה באליפות והעפיל לגביע אופ"א בעונת 1993/1994. בסיבוב הראשון הפסיד לקבוצת מכלן. בעונת 1993/1994 זכה בגביע השוודי והעפיל לגביע אירופה למחזיקות גביע בעונת 1994/1995. בסיבוב המוקדמות הפסיד לקבוצת ויקטוריה ז'יז'קוב.

בעונת 1994 סיים את הליגה במקום הרביעי והעפיל לגביע האינטרטוטו בשנת 1995. המועדון הוגרל לבית הכולל את הקבוצות ז'ירונדן דה בורדו, אודנסה בולקלוב, ה.י.ק. הלסינקי ובוהמיינס מאירלנד. המועדון סיים את שלב הבתים במקום הרביעי ולא העפיל לשלב שמינית הגמר. בעונת 1999 סיים את הליגה במקום החמישי והעפיל לגביע אופ"א בעונת 2000/2001. בסיבוב המוקדמות ניצח את קבוצת גטה. בסיבוב הראשון הפסיד לקבוצת סלובן ליברץ.

ב-29 במאי 1997 הוקם ארגון האוהדים של הקבוצה.

בסוף עונת 2002 סיים את הליגה במקום הלפני אחרון וירד לליגה השנייה. המועדון שיחק 5 עונות בליגה השנייה וחזר לליגה הראשונה בסוף עונת 2007. המועדון שיחק לסירוגין בליגה הראשונה ובליגה השנייה עד עונת 2011. מעונת 2011 המועדון משחק ברציפות בליגת העל השוודית.

בשנת 2015 זכה המועדון באליפות הליגה השוודית ובגביע הסופרקאפן השוודי.

בשנת 2019 הוציא המועדון סט-מדים מיוחד לכבוד ההתמודדות באירופה (במסגרת הליגה האירופית) הכולל חולצה צהובה, מכנס כחול וגרביים צהובים (בניגוד למדים הלבנים-תכולים המסורתיים); על החולצה מצויר מעין צלב כחול, אשר יוצר על גבי הרקע הצהוב את דגל אסטרייטלנד (ובדמיון מסוים אף את דגל שוודיה, שצבעיו הפוכים).

בסיום עונת 2025 ירד המועדון לליגת המשנה השוודית.

תארים
 אליפות שוודיה: (13)
 (1943, 1945, 1946, 1947, 1948, 1952, 1956, 1957, 1960, 1962, 1963, 1992, 2015)
 הגביע השוודי: (6)
 (1943, 1945, 1969, 1988, 1991, 1994)
 סופרקאפן: (1)
 (2015)

מרכז|1100px|סטטיסטיקה IFK נורשפין

הישגים באירופה
 גביע אירופה לאלופות:
 שמינית גמר (4): 1956/1957, 1957/1958, 1962/1963, 1963/1964
 גביע אירופה למחזיקות גביע:
 שמינית גמר (3): 1968/1969, 1969/1970, 1991/1992
 גביע האינטרטוטו:
 גמר (1): 1965/1966

עונהמסגרת (התחרות)שלבמדינהקבוצה יריבהתוצאהכובשי השערים (לנורשפינג)ביתחוץסיכוםשנות החמישים1956/57גביע אירופה לאלופותשמינית הגמרפיורנטינה1-01-12-1הארי בילד;1957/58גביע אירופה לאלופותשמינית הגמרהכוכב האדום בלגרד2-22-14-3אולה אוקנסון, הנרי "הכובש" שלגרן; לנרט בקמןשנות השישים1962/63גביע אירופה לאלופותשמינית הגמרבנפיקה ליסבון1-15-16-2ביל ביירנקלונד; ביל ביירנקלונד1963/64גביע אירופה לאלופותשמינית הגמרמילאן1-15-26-3ביירן נורדקוויסט'; אריין מרטינסון, שער עצמי1965/66גביע האינטרטוטוגמרלוקומוטיב לייפציג4-11968/69גביע אירופה למחזיקותסיבוב ראשוןקרוסדס אף.סי1-42-23-6אולף הלטברג 3, כריסטר נורבלוד 2, כריסטופר הולטסיבוב שנילין אף.סי2-32-04-3אולף הלטברג 2, סוֵון-אברט הסלגרן1969/70גביע אירופה למחזיקותסיבוב ראשוןסלימה וואנדררס אף.סי1-51-02-5אולף הלטברג 2, רונלד פרספלד'ט, טורביירן יונסון, כריסטר נורבלודסיבוב שנישאלקה 040-01-01-0לא כבשושנות השבעים1972/73גביע אופ"אסיבוב ראשון20px רומניהיו.טי.איי. ארד0-21-21-4אובה שינדוואל 2, בני וונד'ט 2סיבוב שניאינטר מילאנו2-02-24-2אולף ינסון, אובה שינדוואל1978/79גביע אופ"אסיבוב ראשוןהיברניאן0-03-23-2ליאף אנדרסון, פר-אולוף אולסוןשנות השמונים1982/83גביע אופ"אסיבוב ראשוןסאות'המפטון0-02-22-2סטפן פטרסון 2סיבוב שנירומא1-00-11-1סבן-אולוף ברגמן1988/89גביע אירופה למחזיקותסיבוב ראשוןסמפדוריה1-22-03-2פטריק אנדרסון, יאן הלסטרםשנות התשעים1990/91גביע אופ"אסיבוב ראשוןפ.צ. קלן0-03-13-1יאן הלסטרם1991/92גביע אירופה למחזיקותסיבוב ראשוןיאונסי ד'איכ0-41-21-6יאן אריקסון 2, סולו וואטוברה, יאן הלסטרם, ניקלס קינדבל, מנגוס "מונקן" ("הנזיר") קרלסוןסיבוב שנימונקו1-21-02-2יאן הלסטרם1992/93גביע אופ"אסיבוב ראשוןטורינו0-13-03-1פלה בלוהם1993/94גביע אופ"אסיבוב ראשוןמכלן0-12-02-1פלה בלוהם1994/95גביע אירופה למחזיקותשלב מוקדמותויקטוריה ז'יז'קוב3-31-04-3מיכאל הנסן 2, סולו וואטוברההעשור הראשון של המאה ה-212000/01גביע אופ"אסיבוב ראשוןסלובן ליברץ2-22-14-3מטיאס פלודסטרם, פר אנדרסון, יונאס ביירסטרםהעשור השני של המאה ה-212016/17ליגת האלופותסיבוב שנירוזנבורג2-33-15-42017/18הליגה האירופיתסיבוב שניטראקי1-22-13-32019/20הליגה האירופיתסיבוב ראשוןסנט פטריק אתלטיק1-20-21-4סיבוב שנילייפיה0-20-10-3סיבוב שלישיהפועל באר שבע1-13-14-2מייק סמה, רסמוס סטיינסבק לאוריסן

פקינג פאנס

פֶּקִינְג פָאנְס (בשוודית: Peking Fanz) הוא ארגון האוהדים של קבוצת הכדורגל נורשפין השוודית. הארגון נוסד ב-29 במאי 1997 על מנת לאגד את אוהדי הקבוצה ובעיקר כדי לעזור להם להגיע אל משחקי החוץ באזורים רחוקים תוך ארגון אוטובוסים לטובת כלל אוהדי הקבוצה. בתחילת דרכו כונה הארגון "פקינג סטארס" (Peking Stars), אך לאחר מספר חודשים שונה שמו לשמו העכשווי.

לארגון ישנם מספר כללים מנחים:
"פקינג פאנס הוא ארגון ללא מטרות רווח. לפקינג פאנס ישנן שתי מטרות-על:
 כל הפעילות תהיה בשיתוף פעולה מלא עם המועדון (אי.אף.קיי נורשפין), לרווחת ולהנאת הצופים. זאת על מנת לסייע ולגרום לצופים להגיע למשחקי הקבוצה.
 להוות דוגמה ומופת ליתר ארגוני האוהדים במדינה, ולהראות שניתן לתמוך בקבוצתך מבלי לנהוג באלימות, הסתה, גסות-רוח ושאר אמצעים לא-ספורטיבים אחרים."
ארגון האוהדים יושב ביציע הצפוני של הניה פארק במשחקי הבית של הקבוצה.

נכון לאביב 2011 היה מספר החברים הרשומים כ-500, וכ-600 חברים ב-2019. שנת השיא של הארגון הייתה בשנת 2002, אז הגיע מספר החברים הפעילים לכ-1600.

קישורים חיצוניים



הערות שוליים

*
קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1897
קטגוריה:נורשפין: ספורט